張人禾

張人禾係中國氣象學家，主要研究東亞季候風問題。佢用理論說明咗海洋物理過程對熱帶海洋氣候耦合系統嘅影響。提出厄爾尼諾現象造成西北太平洋嘅異常反氣旋，增强東亞沿岸南風，同埋增加華南地區降水量。

張人禾1984年獲蘭州大學氣象學學士學位，之後入中國科學院大氣物理研究所，跟巢紀平，1991年獲博士學位。1994年至1995年喺東京大學做博士後研究。2001年至2012年做中國氣象科學研究院院長。2015年當選中國科學院院士。

人禾
類:中國科學家
類:中國科學院院士
類:甘肅人